stanford-oval/wikipedia huggingface dataset:
הוואי
היסטוריה

לפי ממצאים ארכאולוגיים, איי הוואי אוכלסו לראשונה בידי פולינזים לפני יותר מאלף שנים.
למרות עדויות מעורפלות על ביקורים מוקדמים יותר, הביקור האירופי המתועד הראשון באיי הוואי נערך על ידי החוקר הבריטי קפטן ג'יימס קוק, שביקר באיים בשנת 1778 והיה הראשון שפרסם את מיקומם המדויק. קוק כינה את האיים "איי סנדוויץ'", על-שם מממן מסע המחקר שלו, ג'ון מונטגיו, הרוזן הרביעי מסנדוויץ' (אנ').
לאחר סדרת קרבות שהסתיימה בשנת 1795 אוחדו האיים בסיועה של הממלכה המאוחדת לממלכה בשנת 1810. ממלכת הוואי התקיימה בין השנים 1810 עד 1893, כאשר בית המלוכה הודח. בזמן קיומו של בית המלוכה שלטו באי שתי שושלות – שושלת Kamehameha ושושלת Kalkaaua. שרשרת של הפיכות ב-1840, 1852, 1864 ו-1810 הביאו לכך שהשלטון המרכזי האבסולוטי של בית המלוכה נחלש, מה שהביא להקמת ממשלה נבחרת. ב-1843 ניסה האנגלי לורד ג'ורג' פולט (Lord George Paulet) לספח את האיים לממלכה המאוחדת בתואנה של פגיעה בנתינים בריטים. לאחר מחאות על מעשיו הכריזו בריטניה וצרפת כי הן רואות בהוואי מדינה עצמאית, והשלטון והעצמאות הוחזרו למלך הוואי. ארצות הברית סירבה להצטרף להכרזה של אנגליה וצרפת. בימי כהונתו של הנשיא ויליאם מקינלי, ב-1898, סופחה הוואי לארצות הברית והוכרזה על ידי הקונגרס של ארצות הברית כטריטוריה של ארצות הברית. כשישים שנה לאחר מכן, ב-21 באוגוסט 1959, הפכו איי הוואי למדינה ה-50 של ארצות הברית.
ב-7 בדצמבר 1941 תקפו מטוסים של האימפריה היפנית את בסיס חיל הים האמריקאי בפרל הארבור שבאי אואהו. המתקפה על פרל הארבור הובילה להצטרפות ארצות הברית למלחמת העולם השנייה.
בשנת 1973 הועבר השידור החי הראשון באמצעות לוויין מחוף אל חוף מהוואי, שידור שבו הופיע הזמר אלביס פרסלי במופע מיוחד.
באי הגדול של הוואי פועלת משנת 1992 תחנת כוח גאותרמית שנבנתה ומתופעלת על ידי החברה הישראלית אורמת.
נשיא ארצות הברית ה-44, ברק אובמה, הוא יליד הונולולו, בירת הוואי.
גאוגרפיה

הוואי מורכבת מ-19 איים ואטולים עיקריים במרכז האוקיינוס השקט. מניין האיים המלא, כולל האיים הקטנים יותר והאיים הקטנטנים של כל אטול, הוא 137.
הוואי היא המדינה היחידה בארצות הברית ששטחה ממשיך לגדול, בשל פעילות געשית באיים (בעיקר מהר קילוואה).
הערים העיקריות הן הונולולו (באי אואהו), הילו (באי הוואי), ליהואה (באי קאואיי) וקאהולואי (באי מאווי).
הוואי (Hawai'i) (ידוע גם בשם "האי הגדול")
מאווי (Maui)
אואהו (O'ahu)
קאואיי (Kaua'i)
מולוקאי (Moloka'i)
לאנאי (Lana'i)
ניאיהאו (Ni'ihau)
קאהולאווה (Kaho'olawe)
יש עוד מספר איים בצפון-מערב אשר מיושבים רק בילידים או אינם מיושבים כלל, וכן כאלו המשמשים כבסיסים צבאיים בלבד.
גאוגרפיה > הרי געש

האי הוואי עצמו הוא נקודה חמה ויש בו שני הרי געש פעילים, מאונה לואה שהוא הר הגעש הפעיל הגדול ביותר על פני כדור הארץ, וקילוואה, הנחשב להר הגעש הפעיל ביותר בכדור הארץ.
גאוגרפיה > צוקי קאלאופאפה

הצוק הימי הגבוה ביותר (1,010 מטרים) שוכן בכפר קאלאופאפה באי מולוקאי שבהוואי. למרגלותיהם של הצוקים נמצא האוקיינוס השקט.
ממשל ופוליטיקה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
ממשלת מדינת הוואי דומה לממשל הפדרלי של ארצות הברית עם התאמות שמקורן בתקופת ממלכת הוואי. הרשות המבצעת מונהגת על ידי מושל הוואי וסגנו, הנבחרים ביחד. שאר הממשל ממונה בידי המושל. הרשות המחוקקת היא מערכת דו-ביתית המורכבת מבית נבחרים בן 51 נציגים ומסנאט בן 25 נציגים. בשני הבתים מחזיקה המפלגה הדמוקרטית ברוב.
הוואי היא מדינה כחולה ונוטה לתמוך במפלגה הדמוקרטית בבחירות לנשיאות. מאז מערכת הבחירות של 1960, הצביעה המדינה בקביעות למועמד הדמוקרטי (למעט שתי מערכות ב-1972 וב-1984), ונחשבת לאחת המדינות הנאמנות ביותר למפלגה. הסנאטורים המייצגים את הוואי הם מייזי הירונו ובריאן שץ היהודי, חברי המפלגה הדמוקרטית. שני נציגיה של המדינה בבית הנבחרים של ארצות הברית הם דמוקרטים.
כלכלה

עד הפיכתה של הוואי לטריטוריה של ארצות הברית, התבססה כלכלתה על חקלאות, ענף בו הועסק מרבית כוח העבודה האזרחי במדינה. עם הסיפוח פיתחה ארצות הברית את החקלאות, בעיקר את מטעי קנה הסוכר והאננס והמבנה התעסוקתי נשאר חקלאי בעיקרו.
במהלך מלחמת העולם השנייה הפכה הוואי לבסיס צבאי אדיר בו רוכזו כוחות אמריקאיים שנועדו לפעול נגד יפן. כחלק מהתהליך התפתחו שירותים לחיילים וכן תעשיות עזר לשוכנים ולצבא. הוואי הייתה תחת משטר צבאי, שהכתיב לחלק מהתושבים תפקידי שירות בתוך בסיסי הצבא (ניקיון וכביסה למשל) והכתיב לאחרים עבודה בבתי מלאכה שקמו לטובת המאמץ המלחמתי.
דמוגרפיה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
דמוגרפיה > הערים הגדולות

| הערים הגדולות בהוואי (נתוני 2013)> דירוג | הערים הגדולות בהוואי (נתוני 2013)> שם העיר | הערים הגדולות בהוואי (נתוני 2013)> אוכלוסייה | הערים הגדולות בהוואי (נתוני 2013)> חלק ממטרופולין |
| --- | --- | --- | --- |
| 1 | הונולולו | 337,256 | הונולולו |
| 2 | איסט הונולולו | 49,914 | הונולולו |
| 3 | פרל סיטי | 47,698 | הונולולו |
| 4 | הילו | 43,263 | הונולולו |
| 5 | קאהולואי | 38,635 | קאהולואי |
| 6 | ואיפאהו | 38,216 | הונולולו |
| 7 | קאנאוהה | 34,597 | הונולולו |
| המטרופולינים הגדולים בהוואי (נתוני 2014)> דירוג | המטרופולינים הגדולים בהוואי (נתוני 2014)> שם המטרופולין | המטרופולינים הגדולים בהוואי (נתוני 2014)> אוכלוסייה | המטרופולינים הגדולים בהוואי (נתוני 2014)> מיקום |
| --- | --- | --- | --- |
| 1 | הונולולו | 991,788 | האי אואהו |
| 2 | קאהולואי | 163,108 | האי מאווי |
גלריה

הונולולו
הילו
קאהולואי
השכלה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
סמלי המדינה

| סמלי מדינת הוואי> דגל.דגל הוואי Flag of Hawaii | סמלי מדינת הוואי> סמל.סמל הוואי Seal of Hawaii | סמלי מדינת הוואי> מוטו. | סמלי מדינת הוואי> כינוי. |
| --- | --- | --- | --- |
|  |  | "חיי הקרקע הנציחו צדק" "The life of the land is perpetuated in righteousness" | "מדינת אלוהה" "Aloha State" |
| עץ | פרח | עוף | חיה |
| קאנדלנט Aleurites moluccanus | דבוקית Hawaiian hibiscus | ברנטה הוואית Nēnē | כלב ים נזירי הוואי Monachus schauinslandi |
ראו גם

יהדות הוואי
הערות שוליים

↑  הוואי – תעודת זהות, באתר מסע אחר
↑  Hawaii | History, Map, Flag, & Facts | Britannica, www.britannica.com, ‏2024-06-21 (באנגלית)
↑  Home | Pearl Harbor Historic Sites | Official Pearl Harbor Tickets | 1 Arizona Memorial Pl, Honolulu HI, Pearl Harbor (באנגלית)
↑  Geologic map of the northwest flank of Mauna Loa volcano, Island of Hawai‘i, Hawaii | U.S. Geological Survey, www.usgs.gov (באנגלית)
↑  Juvik, Sonia P. (1998) Atlas of Hawaii, University of Hawaii Press, ISBN 978-0824821258, p. 45.
↑  Outlook for the Economy, dbedt.hawaii.gov (באנגלית)
↑  "Hawaii", Religious Landscape Study, Pew Research Center
↑  "U.S. Census Bureau Data". U.S. Census Bureau. 2010. Retrieved 2011-07-13.
1 2  American FactFinder – Results
↑  "Annual Estimates of the Resident Population: April 1, 2010 to July 1, 2013". United States Census Bureau. Retrieved 6 September 2014.
↑  "Table 1. Annual Estimates of the Population of Metropolitan and Micropolitan Statistical Areas: April 1, 2010 to July 1, 2014" (CSV). 2014 Population Estimates. United States Census Bureau, Population Division. March 2015. Retrieved March 26, 2015.
↑  College of Education, University of Hawaiʻi at Mānoa, College of Education, University of Hawaiʻi at Mānoa (באנגלית אמריקאית)
| דגל הוואי מדינת הוואי |
| --- | --- | --- |
| בירת המדינה | הונולולו |  |
| איי הוואי | הוואי • מאווי • אואהו • קאואיי • מולוקאי • לאנאי • ניאיהאו • קאהולאווה |  |
| היישובים הגדולים ביותר | הונולולו • פרל סיטי • הילו • ליהואה • קאנאוהה • קאהולואי • ואיפאהו |  |
| מחוזות | הוואי • הונולולו • קאלאוואו • קאואיי • מאווי |  |
| נושאים נוספים | סמלים • היסטוריה • דמוגרפיה • יהדות הוואי |  |
| מדינות וטריטוריות באוקיאניה |
| --- | --- | --- |
| אוסטרליה | אוסטרליה • נורפוק |  |
| מלנזיה | איי מאלוקו ומערב גינאה החדשה (חלק מאינדונזיה) • איי שלמה • ונואטו • מזרח טימור  • פיג'י • פפואה גינאה החדשה • קלדוניה החדשה |  |
| מיקרונזיה | איי מריאנה הצפוניים • איי מרשל • גואם • מיקרונזיה • נאורו • פלאו • קיריבטי |  |
| פולינזיה | איי קוק • הוואי • ואליס ופוטונה • טובאלו • טונגה • טוקלאו • ניואה • ניו זילנד • סמואה • אי הפסחא • סמואה האמריקנית • פולינזיה הצרפתית • פיטקרן |  |
| --- | --- |
בקרת זהויות :  NLI: 987007548188005171  BNE: XX451553  BnF: cb11664271m (data)  GND: 4023877-5  ISNI: 0000 0001 1098 3520  LCCN: n80061028  MusicBrainz: 1b420c08-51a5-4bdd-9b0e-cd601703d20b  NARA: 10045298  NDL: 00628968  NKC: ge826428  NLA: 35179177  NSK: 000372232  SELIBR: 147701  SUDOC: 176330623  VIAF: 143064067   WorldCat (עם VIAF): 143064067 
מפת צפיפות האוכלוסין של מדינת הוואי
חזון יחזקאל (רפאל)

| --- | --- |

 מידע כללי
 צייר:  רפאל 
 תאריך יצירה:  1518 
 טכניקה וחומרים:  לוח עץ, צבע שמן 
 ממדים בס"מ
 רוחב:  30 ס״מ 
 גובה:  41 ס״מ 
 נתונים על היצירה
 זרם אמנותי:  הרנסנס הגבוה 
 מספר יצירה:  174 (Galleria Palatina) 
 מיקום:  Galleria Palatina
 
חזון יחזקאל (באיטלקית: Visione di Ezechiele) הוא ציור שמן על לוח עץ המיוחס לרפאל, אשר נוצר בין השנים 1517–1518. היצירה מבוססת על תיאור מתוך ספר יחזקאל, ומתארת חזון אלוהי בו מופיע האל מוקף במלאכים ובסמלי ארבעת המבשרים. הציור נחשב לאחד מהיצירות המורכבות והמונומנטליות של רפאל, למרות גודלו הקטן.
תיאור אמנותי

במרכז היצירה מופיע האל האב, ידיו מורמות לברכה, והוא מוחזק על ידי שני מלאכים. סביבו מופיעים הנשר, השור והאריה—סמליהם של המבשרים יוחנן לוקאס ומרקוס. לעומתם, מתי מתואר כמלאך הלבוש בגלימה כחלחלה-סגולה. רקע השמיים מצויר בגוונים אדמדמים, בהם נראים ראשי מלאכים היוצרים תחושת תנועה ודינמיות. מתחת לעננים מתואר נוף רחב ידיים של יבשה וים, הנמתח אל האופק בין הבזקי אור וצללים דרמטיים. בפינה השמאלית ניתן להבחין בשתי דמויות ליד סוס, אשר אחת מהן מזוהה לרוב כיחזקאל הנביא, עליו נופל קרן אור.
ייחוס והיסטוריה

הציור מתואר בכתביו של ג'ורג'ו וזארי, אשר מזהה אותו כיצירה של רפאל. עם זאת, לאורך השנים היו חוקרים שהטילו ספק בייחוסו, בשל הסגנון והביצוע, וייחסו אותו לאמנים ג'וליו רומנו או ג'ובאן פרנצ'סקו פני, שהיו מתלמידיו הבולטים של רפאל. אף על פי כן, האיכות הציורית הגבוהה של היצירה, לצד הקומפוזיציה המרשימה והמעבר העדין בין הצבעים, נחשבים למאפיינים ייחודיים לרפאל. יכולתו של האמן לצמצם קומפוזיציה כה רחבה ומורכבת לפורמט קטן מעידה על כישרונו יוצא הדופן.
השפעה ושימושים נוספים

נושא הציור שימש גם לעיצוב שטיח קיר מפואר, אשר נוצר מצמר, משי וחוטי זהב עבור האפיפיור לאו העשירי. שטיח זה שימש כסופרצ'יילו—חופת מיטת הפאר בה היה האפיפיור מתלבש לקראת טקסים רשמיים.
מיקום היצירה

היצירה מוצגת כיום בגלריה אופיצי בפירנצה, איטליה, ומהווה אחת מהיצירות החשובות בתקופת פעילותו המאוחרת של רפאל ברומא.
הערות שוליים

1 2 3 4  Ezekiel's vision by Raphael, Uffizi Galleries
מנזר סלבטיו

| --- | --- |

 מידע כללי
 סוג:  מנזר 
 מיקום:  מחוז ירושלים 
 מדינה:  ישראל 
 הקמה ובנייה
 תקופת הבנייה:  ?–1161
 תאריך פתיחה רשמי:  1161 
 תאריך פירוק:  1174 
 
 קואורדינטות:  31°42′54″N 35°02′55″E﻿ / ﻿31.715°N 35.04861111°E﻿ / 31.715; 35.04861111
  (למפת הרי ירושלים מוגדלת) מנזר סלבטיו(למפת הרי ירושלים רגילה) מנזר סלבטיו(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום מנזר סלבטיו(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום מנזר סלבטיו he
 
מנזר סלבטיו (בלטינית: Kloster Salvatio או Saluatio) היה מנזר ציסטרציאני שפעל במהלך התקופה הצלבנית בארץ ישראל. המנזר שכן ככל הנראה בחרב'ת תנור, כ-15 ק"מ מערבית לירושלים, בסמוך למושב מטע, שם נמצאו שרידים מתאימים.
היסטוריה

המנזר נוסד בשנת 1161 כשלוחה של מנזר מורימונד, דרך מנזר בלאמנד. לאחר שנת 1174, המנזר אינו מוזכר עוד במקורות היסטוריים.
מבנים ותכנון אדריכלי

הריסות הכנסייה, שזוהו על ידי ההיסטוריון לאמנות דניס פרינגל ככנסיית המנזר סלבטיו, ממוקמות בצדו המזרחי של מתחם חורבות רחב יותר. גודלה של הכנסייה הוא כ-22 מטרים לאורך וכ-13.5 מטרים לרוחב, והיא המבנה השמור ביותר באתר.
על פי ההערכות, בקיר המזרחי הפנימי של הכנסייה הייתה אפסיס חצי-עגולה, אשר חלונה נשמר בקיר החיצוני, הסגור באופן ישר. הקיר הצפוני של הכנסייה נותר עומד בגובה משמעותי, ובתוך המבנה נמצאו קונסולות ושרידי קמרונות, המעידים כי הייתה תקרה מקומרת.
לקריאה נוספת

Gereon M. Becking: Die Filiationen der Zisterzienserabtei Morimond. In: Peter Pfister (Hrsg.): Klosterführer aller Zisterzienserklöster im deutschsprachigen Raum. 2. Auflage. Éditions du Signe, Strasbourg 1998, ISBN 2-87718-596-6, S. 35–39.
Denys Pringle: The Churches of the Crusader Kingdom of Jerusalem. A Corpus. Band 1: A–K (excluding Acre and Jerusalem). Cambridge University Press, Cambridge u. a. 1993, ISBN 0-521-39036-2, S. 47–52.
הערות שוליים

↑  <ref>Bernard Hamilton: The Cistercians in the Crusader States. In: M. Basil Pennington (Hrsg.): One yet Two. Monastic Tradition East and West. Orthodox-Cistercian Symposium, Oxford University 26 august – 1 september 1973 (= Cistercian Studies Series. 29). Cistercian Publications, Kalamazoo MI 1976, ISBN 0-87907-829-4, S. 405–422, hier S. 406.
Mia (שיר)

Mia (מעוצב באותיות רישיות; בעברית: שלי) הוא סינגל של הראפר הפוארטו ריקני באד באני בהשתתפות הראפר הקנדי דרייק. השיר יצא לאור ב-11 באוקטובר 2018, על ידי חברות התקליטים OVO סאונד, רימאס אנטרטיינמנט והאחים וורנר, כסינגל השני מתוך אלבום הבכורה של באד באני, X 100pre. הוא נכתב על ידי בניטו מרטינז, אוברי גראהם, אדגר סמפר ורגס, אלוין פיאנה, פרנסיס דיאז, הנרי פולמן, לויאן מלייב ניאבס, ג'וזף נגרון ולז, נואה אסאד וחאבייר סמפר ורגס והופק על ידי די ג'יי לויאן ומאמבו קינגז.
השיר הגיע בשיאו למקום החמישי במצעד הבילבורד הוט 100, והפך לשירו הראשון של באד באני בעשירייה הפותחת כאמן ראשי וכן ה-26 של דרייק שהגיע להישג זה. בנוסף, הגיע השיר לצמרת המצעדים בספרד, והגיע לעשירייה הפותחת בארגנטינה, קנדה, קולומביה, אל סלבדור, יוון, פנמה, פורטוגל, רומניה, שווייץ וונצואלה; וכן ל-20 הראשונים בצרפת, איטליה, שוודיה ובריטניה; הווידאו קליפ צבר מיליארד צפיות באתר יוטיוב ב-21 במרץ 2020.
רקע

ב-25 בינואר 2018, באד באני פרסם קטע קצר מתוך השיר באינסטגרם. זמן קצר לפני צאת השיר, דרייק פרסם תמונה של עצמו מצטלם בסט הצילומים של הווידאו קליפ של השיר. זהו שירו הראשון של דרייק בו הוא שר בספרדית.
הרכב

לפי אתר Musicnotes.com, השיר מולחן בסולם פה דיאז מינור, במקצב של 4/4, על 80 פעימות לדקה.
וידאו קליפ

הווידאו קליפ הנלווה לשיר יצא לאור ב-11 באוקטובר 2018 ובוים על ידי פרננדו לוגו.
מיקומי שיא

|   ‏‏‏  מצעדים ודירוגים (2018–2019)> מדינה |   ‏‏‏  מצעדים ודירוגים (2018–2019)> מצעד |   ‏‏‏  מצעדים ודירוגים (2018–2019)> מיקום שיא |   ‏‏‏  מצעדים ודירוגים (2018–2019)>  |
| --- | --- | --- | --- |
|  אוסטריה | Ö3 אוסטריה טופ 40‏ | 26 |  |
|  אוסטרליה | מצעד הסינגלים האוסטרלי | 40 |  |
|  איטליה | מצעד הסינגלים האיטלקי | 14 |  |
|  אירלנד | מצעד הסינגלים האירי | 28 |  |
|  ארצות הברית | בילבורד הוט 100 | 5 |  |
|  ארצות הברית | מצעד שירי הדאנס קלאב | 38 |  |
|  ארצות הברית | מצעד השירים הלטיניים | 1 |  |
|  ארצות הברית | מצעד האיירפליי הלטיני | 1 |  |
|  ארצות הברית | מצעד 40 שירי המיינסטרים | 22 |  |
|  ארצות הברית | מצעד השירים הקצביים | 1 |  |
|  ברזיל | טופ 100 ברזיל | 89 |  |
|  גרמניה | GfK – טופ 100 | 26 |  |
|  דנמרק | היטליסטן | 34 |  |
|  הולנד | מצעד 40 הסינגלים ההולנדיים | 27 |  |
|  הממלכה המאוחדת | מצעד הסינגלים הבריטי | 13 |  |
|  ולוניה | אולטראטופ 40 | 21 |  |
|  ונצואלה | רקורד ריפורט | 2 |  |
|  יוון | IFPI Greece | 4 |  |
|  ליטא | AGATA | 10 |  |
|  נורווגיה | VG-lista | 29 |  |
|  ניו זילנד | המצעד הניו זילנדי הרשמי | 4 |  |
|  סינגפור | RIAS | 25 |  |
|  סלובניה | SloTop50 | 42 |  |
|  סלובקיה | ČNS IFPI | 17 |  |
|  ספרד | PROMUSICAE | 1 |  |
|  פוארטו ריקו | מוניטור לטינו | 4 |  |
|  פורטוגל | מצעד הסינגלים הפורטוגזי | 3 |  |
|  פלנדריה | אולטראטופ 50 | 49 |  |
|  צ'כיה | ČNS IFPI | 29 |  |
|  צרפת | SNEP | 14 |  |
|  קולומביה | נשיונל-רפורט | 6 |  |
|  קנדה | קנדה הוט 100 | 3 |  |
|  קרואטיה | טופ ליסטה | 78 |  |
|  רומניה | מצעד השירים הרומני | 2 |  |
|  שוודיה | סוורייטופליסטן | 16 |  |
|  שווייץ | המצעד השווייצרי | 3 |  |
|   ‏‏‏  מצעדי סוף שנה (2018)> מדינה |   ‏‏‏  מצעדי סוף שנה (2018)> מצעד |   ‏‏‏  מצעדי סוף שנה (2018)> מיקום שיא |   ‏‏‏  מצעדי סוף שנה (2018)>  |
| --- | --- | --- | --- |
| מצעד השירים הלטיניים | 18 |  |  |
|  ספרד | PROMUSICAE | 58 |  |
|  פורטוגל | מצעד הסינגלים הפורטוגזי | 78 |  |
|  שווייץ | המצעד השווייצרי | 94 |  |
|   ‏‏‏  מצעדי סוף שנה (2019)> מדינה |   ‏‏‏  מצעדי סוף שנה (2019)> מצעד |   ‏‏‏  מצעדי סוף שנה (2019)> מיקום שיא |   ‏‏‏  מצעדי סוף שנה (2019)>  |
| --- | --- | --- | --- |
|  איטליה | מצעד הסינגלים האיטלקי | 99 |  |
|  ארגנטינה | ארגנטינה הוט 100 | 22 |  |
|  ארצות הברית | בילבורד הוט 100 | 44 |  |
|  ארצות הברית | מצעד השירים הלטיניים | 1 |  |
|  ארצות הברית | מצעד האיירפליי הלטיני | 2 |  |
|  ארצות הברית | מצעד השירים הקצביים | 18 |  |
|  ארצות הברית | רולינג סטון טופ 100 | 94 |  |
|  פורטוגל | מצעד הסינגלים הפורטוגזי | 64 |  |
|  צרפת | SNEP | 62 |  |
|  קנדה | קנדה הוט 100 | 76 |  |
|  שווייץ | המצעד השווייצרי | 73 |  |
|   ‏‏‏  מצעדי עשור (2010–2019)> מדינה |   ‏‏‏  מצעדי עשור (2010–2019)> מצעד |   ‏‏‏  מצעדי עשור (2010–2019)> מיקום שיא |   ‏‏‏  מצעדי עשור (2010–2019)>  |
| --- | --- | --- | --- |
| מצעד השירים הלטיניים | 5 |  |  |
|   ‏‏‏  מצעדי כל הזמנים (2021)> מדינה |   ‏‏‏  מצעדי כל הזמנים (2021)> מצעד |   ‏‏‏  מצעדי כל הזמנים (2021)> מיקום שיא |   ‏‏‏  מצעדי כל הזמנים (2021)>  |
| --- | --- | --- | --- |
| מצעד השירים הלטיניים | 17 |  |  |
נתוני מכירות

| מקום | תארים | מכירות |
| --- | --- | --- |
| אוסטרליה (ARIA) | פלטינה | 70,000 |
| קנדה (Music Canada) | פלטינה ×3 | 240,000 |
| דנמרק (IFPI Danmark) | זהב | 45,000 |
| צרפת (SNEP) | יהלום | 333,333 |
| גרמניה (BVMI) | זהב | 200,000 |
| איטליה (FIMI) | פלטינה ×2 | 100,000 |
| פורטוגל (AFP) | פלטינה | 10,000 |
| ספרד (PROMUSICAE) | פלטינה ×3 | 120,000 |
| שווייץ (IFPI Switzerland) | זהב | 10,000 |
| הממלכה המאוחדת (BPI) | זהב | 400,000 |
| ארצות הברית (RIAA) | יהלום ×5 (לטיני) | 3,000,000 |
ההסתערות על הקפיטול (2021)
רקע

במהלך הקמפיין לבחירות 2020 ציין טראמפ בפוסטים בטוויטר, בראיונות ובנאומים, שהוא עלול לסרב להכיר בתוצאות הבחירות אם יובס, וטען שהבחירות יזויפו נגדו.[דרוש מקור: במקור שהובא הוזכרה רק אמירה אחת כזו]
בבחירות לנשיאות ארצות הברית 2020, שנערכו ב-3 בנובמבר 2020, ניצח המועמד הדמוקרטי ג'ו ביידן, את הנשיא המכהן מטעם המפלגה הרפובליקנית, דונלד טראמפ. עוד לפני ספירת קולות הבוחרים, במהלכן ואחריהן, הנשיא טראמפ ותומכיו ערערו על אמינות תוצאות הבחירות בטענות להונאת בחירות רחבה, וקראו לבטל את התוצאות. טענות אלה נקבעו כלא-מבוססות, בין היתר, על ידי הארגון לביטחון ולשיתוף פעולה באירופה., שופטים רפובליקנים, משפטנים שעבדו תחת ממשל טראמפ, מומחי אבטחה וגורמים נוספים. טראמפ ניסה לקדם צעדים רבים לבטל את תוצאות הבחירות כולל פיטורי בכירים במשרד המשפטים, לחץ על ראשי הצבא שיתערבו בבחירות, לחץ על מושלים רפובליקנים כדי שאלו יתערבו בהליכי בחירות במדינותיהם, עיתרות לבתי המשפט, ותוכניות לפיהן סגן הנשיא פנס יתערב בהלייכי ספירת האלקטורים באופן שיטה את הבחירות לטובת טראמפ.
ביום חמישי, 31 בדצמבר 2020, ראש עיריית וושינגטון הבירה מיוריאל באוזר דרשה כי חיילי המשמר הלאומי של מחוז קולומביה יחלו בשירות פעיל לשם תמיכה במשטרה המקומית לקראת המחאות הצפויות. בבקשתה להציב את חיילי המשמר הלאומי בוושינגטון הבירה, כתבה כי חיילי המשמר לא יהיו חמושים וכי הם יהיו האחראים העיקריים ל"ניהול ההמונים" ולכיוון תנועת הקהלים, מה שיאפשר למשטרה להתמקד בבעיות ביטחוניות. ביום שני, 4 בינואר 2021, מזכיר ההגנה של ארצות הברית בפועל, כריסטופר מילר, אישר את הבקשה באורח רשמי. אישורו של מילר את בקשתה של באוזר הציב כ-1,100 חיילים ברחובות וושינגטון.
בימים הראשונים של 2021, פנה טראמפ בהצעות חוזרות ונשנות לסגנו, מייק פנס, שיפסול את ניצחונו של ביידן בבחירות, צעד שאינו בסמכותו החוקתית של פנס על פי קביעת היועץ המשפטי של הבית הלבן. טראמפ חזר על קריאה זו בנאומו בבוקר של 6 בינואר. באותו יום אחר הצהריים פרסם פנס מכתב ציבורי לקונגרס ובו הודיע כי אין בכוונתו לערער על ניצחונו של ביידן.
אירועים בוושינגטון הבירה

ב-5 בינואר 2021, ביום שלישי, אלפי משתתפים התכנסו בכיכר החירות לקראת הפגנות עצרות שתוכננו למשך השבוע. ביום שלישי בלילה וביום רביעי בבוקר נעצרו לפחות עשרה בני אדם, שניים מהם באשמת החזקת נשק ללא רישיון.
אירועים בוושינגטון הבירה > עצרת "הצילו את אמריקה"

בבוקר יום רביעי, 6 בינואר, הקיפו המפגינים את אנדרטת וושינגטון כדי להתכנס. מספר אישים נשאו דברים באליפסה, בהם יועצו הקרוב של טראמפ רודי ג'וליאני, והנשיא טראמפ עצמו. ג'וליאני נאם בפני הקהל וחזר על תאוריית קשר לפיה מכונות ההצבעה אשר נעשה בהן שימוש בבחירות לנשיאות היו מוטות לרעת טראמפ. טראמפ נשא נאום מאחורי מחסום זכוכית, תקף את התקשורת וקרא לסגן הנשיא פנס לבטל את תוצאות הבחירות. טראמפ דחק בתומכיו לצעוד אל הקפיטול, שם התכנס הקונגרס:
במהלך העצרת הצהיר טראמפ שלא יכיר בהפסדו לביידן. גם בניו של טראמפ, דונלד טראמפ ג'וניור ואריק טראמפ, נשאו דברים במהלכם תקפו את חברי בית הנבחרים והסנאטורים הרפובליקנים שמיאנו להצטרף למאמצי עמיתיהם לערעור על התוצאות, והבטיחו לערוך נגדם תעמולה במערכות הבחירות המקדימות שלהם בעתיד.
אירועים בוושינגטון הבירה > הצבת המשמר הלאומי ופינוי הקפיטול

בסביבות השעה 14:31 בוושינגטון הבירה, ראש העיר מיוריאל באוזר הורתה על עוצר החל מהשעה 18:00 שיהיה תקף לאותו לילה. העוצר הורחב גם לעיר אלכסנדריה הסמוכה ולמחוז ארלינגטון בצפון וירג'יניה.
מושל וירג'יניה ראלף נורתם צייץ כי הוא ישלח את חיילי המשמר הלאומי של וירג'יניה ו-200 שוטרי מדינתו לתמוך בגורמי אכיפת החוק בוושינגטון הבירה. גם מושל מרילנד לארי הוגאן הצהיר כי ישלח את משטרת מדינת מרילנד ואת המשמר הלאומי של מרילנד לסייע בוושינגטון הבירה. מזכיר הצבא ראיין מקארתי ומזכיר ההגנה בפועל כריסטופר מילר החליטו לפרוס את כל 1,100 חיילי המשמר הלאומי של מחוז קולומביה כדי להרגיע את האלימות. בסביבות השעה 15:45, מילר שוחח עם מייק פנס, ננסי פלוסי, מיץ' מקונל וצ'אק שומר, והנחה את המשמר הלאומי לצד כוחות אכיפה נוספים להגיב להתפרעויות. פנס אישר את הפריסה במקומו של טראמפ. הסנאטור ג'ף מרקלי מאורגון דיווח כי סגל הסנאט רשם את קולות חבר האלקטורים על נייר בטרם פרצו מפרי הסדר אל מליאת הסנאט.
באזור מליאת הסנאט שבמתחם הקפיטול הושלכו רימוני עשן על ידי משטרת הקפיטול לשם הרחקת פולשים למבנה. סוכנים עם אמצעים לפיזור הפגנות של לשכת החקירות הפדרלית (FBI) והמחלקה לביטחון המולדת של ארצות הברית נכנסו בשעה 16:30 אל בניין המשרדים של הסנאט דירקסן כדי לפנות בכוח מפרי סדר שחדרו למתחם. בשעה 16:57 הודיע מושל ניו ג'רזי פיל מרפי כי גורמים במשטרת ניו ג'רזי ייפרסו במחוז קולומביה על פי בקשת העירייה בוושינגטון הבירה, וכי המשמר הלאומי של ניו ג'רזי יהיה מוכן להפעלה במידת הצורך. קצת לפני השעה 17:00, פונו מנהיגי הקונגרס אל פורט מקנייר (אנ'), בסיס צבאי סמוך לקפיטול. רק בסביבות השעה 17:40 הודיע קצין משמר הסנאט כי הקפיטול מאובטח במלואו.
אירועים בוושינגטון הבירה > אירועים נוספים בוושינגטון

בשעות אחר הצהריים נמצאו שני מטעני צינור מאולתרים שהוטמנו בערב שקדם למהומות. מטען אחד נמצא במטה הוועדה הרפובליקנית הלאומית, ומטען נוסף נמצא במטה הוועדה הדמוקרטית הלאומית. שני המטות שוכנים רחובות אחדים ליד הקפיטול. לשכת החקירות הפדרלית הכריזה על פרס של עד 100,000 דולר למי שימסור מידע שיביא ללכידתו של האחראי להטמנת המטענים. ה-FBI ביצע מעל 900 ראיונות ואסף מעל 39,000 קובצי וידאו בניסיון לזהות את החשוד, אך גם כעבור שנה החשוד לא נתפס.
אירועים מחוץ לוושינגטון הבירה > ערי הבירה של מדינות ארצות הברית

לאחר ההסתערות של הקפיטול, מספר בתי קפיטול בערי הבירה של מדינות ארצות הברית נסגרו מטעמי בטיחות. כמו כן, במדינות אחדות אירעו הפגנות ומחאות.
11 אנשים נעצרו בסקרמנטו, בירת קליפורניה, בגין החזקת תרסיס פלפל שלא כדין. לא דווח על נפגעים, אם כי דווח על תקיפה אחת לפחות. כבישים אחדים נחסמו בידי כוחות אכיפת החוק במרכז העיר ומספר קווי אוטובוס הושבתו, כאשר למעלה מ-200 שוטרים הוצבו לטיפול בהפגנות. מספר מפגינים לבשו חולצות ועליהן תמיכה בארגון הימין הקיצוני "הנערים הגאים". חברי מיליציה בג'ורג'יה ניסו להסתער גם על קפיטול מדינת ג'ורג'יה, מה שהוביל לפינויים של מזכיר המדינה בראד ראפנספרגר (אנ') ופקידי ממשל אחרים. בסביבות השעה 15:15 דווח על שוך ההפגנה מחוץ לקפיטול המדינה.
בקנזס, התחוללו מחאות בתוך משכן בית המחוקקים של המדינה. מאבטח במשטרת הקפיטול של קנזס הצהיר כי מותר למפגינים להיכנס אל פנים הרוטונדה, מכיוון שיש להם היתר למחות שם. בסיינט פול, בירת מינסוטה, התקיימה עצרת בשם "הסתערו על הקפיטול", אשר הייתה נתונה לפיקוח 30 שוטרים בפטרול המדינתי של מינסוטה ולא פלשה אל קפיטול המדינה. מאוחר יותר מפגינים החלו לצעוד אל מעונו של מושל המדינה טים וולז. חלק מהמפגינים הריעו וצהלו לאחר שנודע להם כי המפגינים בוושינגטון פלשו אל קומפלקס הקפיטול של ארצות הברית.
בקולומבוס, בירת אוהיו, מפגינים קיימו מחאה בקפיטול המדינה שבעיר. שם דווח על תקרית אלימה זניחה בודדה. מפגינים בלינקולן, בירת נברסקה, התכנסו מחוץ לקפיטול המדינה במהלך פתיחת המושב החדש בית המחוקקים שנבחר בבחירות 2020.
הקפיטול של מדינת אוקלהומה באוקלהומה סיטי היה מוקד למחאות נוספות. מעצר אחד בוצע באשמת ניסיון הצתה וכן תקיפה והכאה בגין ניסיון להצית דגליהם של מפגינים נגדיים. המחאה מנתה מאות אנשים, כשמקביל התקיימה הפגנה ללא אלימות. כמו כן, גם בקרסון סיטי בירת נבדה התאסף קהל להפגין.
בנאשוויל שבטנסי, שני מחוקקים ערכו תפילה המונית ברחבת קפיטול מדינת טנסי. מפגינים באולימיפיה, בירת מדינת וושינגטון, עשו את דרכם אל המדשאה הקדמית של אחוזת המושל ג'יי אינסלי.